Aleixo III prebó de conseguir l'aduya pontificia entre 1198 y 1203 oferindo a Inocencio III un prochecto d'unión d'as dos ilesias. Inocencio demandaba o reconoiximiento d'o suyo primau sin atras condicions y entre 1202 y 1204 posaba baixo dominio y proteción pontificias a los reinos y ilesias serbisca y bulgara. A mitat de 1202 o fillo d'Isac II, Aleixo IV, quereba recuperar a cadiera imperial y demanda aduya a los cruzaus d'a quatrena cruzada, concentraus en Venecia, y esto fará que os griegos pierdan o control de l'Imperio Bizantín y se creye l'Imperio Latín de Costantinoble.